b'\n_START_ARTICLE_\nYasmina Khadra\n_START_PARAGRAPH_\nMuhammed Moulessehoul (s. 1955), pseudonyymilt\xc3\xa4\xc3\xa4n Yasmina Khadra (arab. \xd9\x8a\xd8\xa7\xd8\xb3\xd9\x85\xd9\x8a\xd9\x86\xd8\xa9 \xd8\xae\xd8\xb6\xd8\xb1\xd8\xa7\xd8\xa1\xe2\x80\x8e,\xe2\x80\x8e), on algerialainen kirjailija._NEWLINE_Moulessehoul on entinen Algerian armeijan upseeri, joka aloitti kirjoittamisen vuonna 1984 vaimonsa Yasmina Khadran nimell\xc3\xa4. Syyn\xc3\xa4 salanimen k\xc3\xa4ytt\xc3\xb6\xc3\xb6n on ollut sensuurin v\xc3\xa4ltt\xc3\xa4minen sek\xc3\xa4 selviytyminen kirjailijana Algerian sis\xc3\xa4llissodan aikana. Todellisen henkil\xc3\xb6llisyytens\xc3\xa4 h\xc3\xa4n paljasti vasta muutettuaan Ranskaan 2001._NEWLINE_Khadra on julkaissut 20 teosta, ja niit\xc3\xa4 on k\xc3\xa4\xc3\xa4nnetty 14 kielelle. Suomeksi on julkaistu nelj\xc3\xa4 teosta, toisiinsa l\xc3\xb6yh\xc3\xa4sti liittyv\xc3\xa4t Attentaatti, Bagdadin kutsu ja Kabulin p\xc3\xa4\xc3\xa4skyset sek\xc3\xa4 Osattomien Olympos.'